NaiveNeuron/SloPal huggingface dataset:
Blanár, Juraj, podpredseda NR SR (2021-09-30):
Koľko času, asi odhadujete, že to bude?
Kollár, Miroslav, poslanec NR SR (2023-03-30):
Ďakujem, pán predsedajúci. Vážené dámy, vážení páni, nasledujúce dva zákony uvediem na úvod možno jedným odstavcom. Ja ako bývalý novinár vnímam zhoršujúcu sa situáciu pri výkone práce novinárov, a tá má dva rozmery. Jeden rozmer je, a toho sa týka tento prvý zákon, a to je možnosť dopracovať sa k nejakému typu informácií a odpovedí aj od nás verejných funkcionárov. A druhá, druhý aspekt, ktorý budem riešiť v tom ďalšom návrhu zákona, sa týka lepšej ochrany novinárov pri výkone ich práce. Pokiaľ ide o tento návrh zákona, jeho cieľom je posilnenie povinnosti orgánov verejnej moci a verejných funkcionárov odpovedať na otázky novinárov. Sankciou za nedodržanie povinností bude to, čo ustanovuje už v súčasnosti zákon č. 372/1990 Zb. o priestupkoch pri porušení práva na slobodný prístup k informáciám. Takýto postup je odôvodnený skúsenosťami z aplikačnej praxe, keďže sa konkrétny, keď sa konkrétny orgán verejnej moci rozhodne neodpovedať na otázky vybranej skupiny novinárov, pričom títo novinári nedisponovali rýchlym a účinným prostriedkom nápravy. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, ako aj s medzinárodnými zmluvami a inými medzinárodnými dokumentami, ktorými je Slovenská republika viazaná. Veľmi krátko k tým praktickým aspektom a k jednému upresneniu. Upravujeme vlastne túto vec aj v zákone o publikáciách a nesprávne vzhľadom na čas, kedy bol zákon predkladaný, sa odvoláme na úpravu zákona o vysielaní a retransmisii, ktorý sa medzičasom zmenil na zákon o mediálnych službách. Čiže v prípade, že prejde zákon do druhého čítania, budeme, samozrejme, toto upravovať tak, aby to su... sedelo s aktuálnym zákonom, pričom ten bod vlastne v § 17, bod 8 v zákone o mediálnych službách zostal takmer identický oproti zákonu o vysielaní a retransmisii. A zmyslom je, pokiaľ ide o zákon o publikáciách, ktorý už dnes v § 7 obsahuje právo na informácie, a sú tam vymenované orgány verejnej moci, ktoré sú povinné tieto informácie poskytovať. Do predmetného ustanovenia zakotvujeme rovnakú povinnosť aj pre verejných funkcionárov, tak ako sú definovaní v ústavnom zákone č. 357/2004 Z. z. o ochrane verejného záujmu pri výkone funkcií verejných funkcionárov. Takú istú vlastne zmenu navrhujeme v tom nesprávne označenom zákone o vysielaní a retransmisii, a pokiaľ ide o tie sankcie, ako som spomínal, navrhujeme to upraviť v priestupkovom zákone, ktorý už dnes upravuje priestupok na úseku práva na prístup k informáciám. To znamená, pre tento správny delikt navrhujeme začleniť aj porušenie tejto precizovanej povinnosti, tak ako som to spomínal, s tým, že nová poznámka pod čiarou už bude odkazovať priamo na zákon o slobodnom prístupe k informáciám aj na právo na informáciu upravenú v zákone o publikáciách a vysielaní a retransmisii. Samozrejme, v prípade, že prejde zákon do druhého čítania, budeme následne upravovať aj účinnosť, keďže bol predkladaný ešte na jeseň, je tam pôvodná účinnosť 1. januára 2023. Ďakujem.
Majerský, František, poslanec NR SR (2024-02-16):
Ďakujem, pán predseda, za slovo, zároveň reagujem na kolegu Svobodu, veď čo som, čo som aj v rozprave povedal, naozaj sa poďme o tom odborne baviť, schváľme to v prvom čítaní a poďme naozaj hľadať riešenia, aby to bolo naozaj účinné. My sa tu, stále tento problém prehadzujeme, toto nejde, tamto nejde, veď naozaj, že toto tu sme už dávno mali mať vyriešené. Ja zopakujem ešte raz, ja ďakujem pani Marcinkovej, že to nevzdala po týchto štyroch rokoch na Slovensku a že naozaj bojuje za tie práva dieťaťa, a my naozaj teraz odborne sa poďme baviť, odkiaľ zdroje, ako, aby sme to čo najskôr vyriešili, veď toto nemôžeme teraz posúvať, že nedá sa, lebo, neviem slnko svieti inak. Toto tu malo byť vyriešené, keďže nejde, poďme, bez politiky, sadnúť si, ako ste vraveli aj, pán poslanec, normálne na ministerstve zdravotníctva s pani navrhovateľkou, ale v prvom rade treba urobiť to, ten krok, aby to prešlo cez prvé čítanie a potom sa poďme baviť o ďalších veciach, lebo práva dieťaťa majú byť tie základné, ktoré by sme v tejto Národnej rade mali riešiť. Zopakujem ešte raz, sú to najdôležitejšie veci pre krajinu, deti sú naša budúcnosť a nemôžeme sa tu hrať s tým, že áno, nie, neviem, všetko zlé, inak to bude, nie sú peniaze. Nájdime tie peniaze, tie naše deti to potrebujú. Ďakujem pekne.
Bagačka, Michal, poslanec NR SR (2014-11-08):
Ďakujem pekne za slovo. Pán predseda, plne súhlasím, pokiaľ, pokiaľ je to naozaj klamstvo a nepravda, že tie firmy sú spojené a že jednoducho firma pentiacka sídliaca na Belize nie je, tak ako pán Lipšic tu nás snaží sa presvedčiť, tak ja by som ešte mu dal taký návrh, že pokiaľ sa teda dokáže to, že to nie je tak, tak keď je taký frajer, tak nech sa vzdá poslaneckého mandátu a nech odíde z politiky. Ďakujem.
Tankó, Viliam, poslanec NR SR (2024-01-08):
Ďakujem, Jožo, za tvoje vystúpenie. Bolo to emotívne, ale tým tvojím emóciám úplne rozumiem, lebo vládna koalícia chce vlastne uniesť právny štát. Chcú tu vytvoriť zo Slovenska raj pre zlodejov, pre špekulantov, pre podvodníkov, pre gaunerov. Oni chcú pomôcť svojim kamarátom a, samozrejme, sami sebe, ale nerátajú s následkami, vlastne že doplatia na to obyčajní ľudia. Po novom, napríklad keď zlodej ukradne auto rodine s hendikepovaným deckom dajme tomu v hodnote za 35-tisíc eur, tak z toho ten páchateľ vylezie vlastne s podmienkou, že sa mu to aj oplatí. A že čo bude s rodinou, to už je druhá vec. Je to choré a nemyslím si, že je tu dôvod na skrátené legislatívne konanie v tomto prípade a robia to len kvôli tomu, aby pomohli pár svojim kamarátom, ale na druhej strane ublížia celej krajine a ublížia obyčajným ľuďom. Je to až priam neuveriteľné, že novelu Trestného zákona píšu obvinení ľudia, toto sa môže udiať fakt iba tu na Slovensku pri moci Fica, Pellegriniho a Danka. Toto nie je hra a už ani hazard s ľudskými osudmi. Týmito krokmi nás čoraz viac oddiaľujete od civilizovanej spoločnosti. Fakt, nerobte to!
Majorová Garstková, Jana, poslankyňa NR SR (2022-10-26):
Ja, keď môžem poprosiť, ja mám len prosbu na všetkých kolegov, aby sledovali program schôdze, aj tento bod programu napríklad prepadol dvakrát, ja som tu ako spravodajca bola, pán predkladateľ tu nebol. Hlasovanie o tomto návrhu zákona bude zajtra o jedenástej. Ďakujem.
Vorobelová, Slavěna, poslankyňa NR SR (2023-03-31):
Ďakujem veľmi pekne. Viackrát tu zaznelo slovo pravda. Ale čo je pravda? Je to predsa subjektívna vec. Je toľko právd, koľko je subjektov. Pravda je v konečnom dôsledku práve v subjektivite. Súhlasím, že skutočne objektívni novinári si zaslúžia ochranu, ale nie úplatné hlasné trúby propagandy, ktorí nemajú problém a škrupule mediálne zlikvidovať hocikoho a hocikedy na pokyn svojich majiteľov či donorov. Sú vlastne zamestnancami, vo väčšine prípadov súkromných spoločností, nadnárodných spoločností, ktorí práve cez svojich majiteľov rozohrávajú politické hry a sledujú vlastné svoje finančné záujmy. Ďakujem veľmi pekne.
Číž, Miroslav, poslanec NR SR (2010-08-10):
Ďakujem pekne. Pán minister, ja si vás za vaše doterajšie profesionálne pôsobenie vážim a považujem vás za korektného človeka, ale vaše vystúpenie ma sklamalo. Vy ste kritizovali svojich predchodcov predrečníkov, pána Kaliňáka a neviem koho, no tiež som nejaký veľký intelektuálny náboj vo vašom vystúpení nepočul, ale hlavne chýba mi logika vystúpenia ministra kultúry pri prerokovaní programového vyhlásenia vlády. No tak prvoplánové heslá, bilbordové, novej pravice o gréckych cestách a podobne pravdepodobne sem nepatria. Chceli sme počuť niečo o štandardoch, ktoré mienite uplatňovať. O nejakom systéme hodnôt, ktoré chcete uplatňovať, ktoré favorizujete, hierarchizovať ich a podobne. Je nedôstojné, pán minister, ak budete hovoriť o Ficovi, premiérovi, týmto spôsobom. Tu už v tomto parlamente – vy ste na to reagovali – sa pomaly spochybňuje pracovitosť Roberta Fica. Veď to je nehorázne! Ten človek 20 rokov pracuje 16 hodín denne, je workoholik a tu spochybňovať a vyprávať tieto veci, to znamená, že to s korektnou diskusiou a s korektnou analýzou, ale hlavne v žiadnom prípade nositeľa takýchto nezmyselných tendencií vôbec nefavorizuje. Je to tragické. Otázka znižovania počtu zamestnancov a podobne. Asi vám neušlo, že okrem toho, že v štáte naozaj musíme uvažovať racionálne o znižovaní prípadných nákladov aj na pracovníkov, viete, že vznikajú neustále nové a nové povinnosti z členstva v Európskej únii, z fondov a podobne, kde nutnosť zriadiť nové pracovné miesta výrazne skresľuje tieto štatistiky, minimálne analytický pohľad vám ukáže na to, že to, čo ste hovorili, neobstojí. Otázka etiky a korupcie. Môžme o tom hovoriť do budúcnosti, pán minister. Pred našou vládou bola vláda predchádzajúca a o tom, čo sa dialo za tej vlády a ktorí nastúpili znovu do tej vlády, o tom naozaj bude treba v tomto parlamente... (Prerušenie vystúpenia časomerom.)
Habánik, Jozef, poslanec NR SR (2020-03-20):
Sľubujem. (Potlesk.)
Nachtmannová, Oľga, poslankyňa NR SR (2014-11-08):
Ďakujem za slovo. Pán premiér, ďakujem, že ste niektorým ľuďom v tejto sále osviežili pamäť. Keď človek konfrontuje odôvodnenie vášho odvolávania s historickou pamäťou, tak nám mnohé veci sú hneď jasné. Väčšinou ľudia, ktorí sú tam podpísaní, nie sú žiadna tabula rasa, teda nepopísaná tabuľa, majú svoju históriu, svoju politickú históriu. Ja by som veľmi rada ešte spomenula jeden fakt, ktorý tu nezaznel, pretože, ako som to už zachytila aj vo faktických, opäť tu bude aj SPP. Tak by som rada pripomenula škandalóznu odmenu poradcovi pri privatizácii SPP. Mimochodom, boli vtedy preplatené aj faktúry, ktoré neboli nikým podpísané. Kde ste boli vtedy, páni? Vtedajšia ministerka privatizácie Machová, rovnako vtedajší minister hospodárstva Harach odmietli tieto faktúry podpísať, lebo videli, že to je protiprávne. Áno, vy ste to dovolili. Všetci tam mlčali, pretože táto zmluva bola tajná. Rovnako bola tajná aj zmluva o privatizácii Telekomu. Ako je možné, páni spravodliví, že ste to dovolili, aby sa strategické podniky privatizovali tajnými zmluvami. A takisto ste nespomenuli ani prípad vtedajšieho ministra, ktorý mal tú bezočivosť, že na úpravu svojho hotela žiadal peniaze, dotácie z eurofondov. A tohto pána určite ešte dnes budeme počuť. A čo sa týka toho, čo tu bude občas zaznievať, že mnohé nemocnice sú v takom úbohom stave, áno, je to tak, je to, žiaľbohu, presne tak, ale, páni, nie je to aj vďaka tomu, že všetko, čo bolo v nemocniciach ziskové, tak sa svojho času sprivatizovalo, že sa sprivatizovali biochemické laboratóriá, dialýzy, RZP-čky a nemocniciam pozostávali len stratové oddelenia? Ďakujem.
Laššáková, Jana, podpredsedníčka NR SR (2013-05-30):
Pán poslanec nie je tu, tak asi nechce reagovať. Vyhlasujem všeobecnú rozpravu za skončenú. Chce zaujať stanovisko? Nech sa páči, pán poslanec.
Bublavý, Dušan, poslanec NR SR (2013-12-03):
Pán kolega Brocka, tento návrh je naozaj populistický, farizejský. Ja vám to v krátkosti sa pokúsim vysvetliť. Časovo zo strany KDH, pripravený po vašej neschopnosti uspieť vo voľbách do vyššieho územného celku, či už váš kandidát v Trnave pán Uhliarik alebo pán kolega Hudacký v Prešove. Nepočul som ani jedného, okrem Mariána Kvasničku, ktorý si priznal, že nebude kandidovať kvôli tomu, že nechce zdvojovať funkcie. To bol jediný z vás solídny človek. Farizejstvo, viete, v čom je to najväčšie? Keď bol primátorom v Bratislave pán Ďurkovský, vtedy ste s takýmto návrhom neprišli. Ešte obrovskejšie farizejstvo je, keď váš pán predseda Figeľ bral tri roky z Európskej únie rentu 12 000 eur mesačne po tri roky, čo je 432 000 eur, lež si nájde nejakú prácu. A tá práca bola v tom, že bol podpredseda parlamentu, bol minister výstavby. Prepánakráľa, ešte nejaká iná práca sa mala nájsť?! Nehanbíte sa takýto návrh teraz dávať, keď vtedy nie? Vtedy nebol taký primeraný čas? A bol to, myslím, krásny plat, aj krásna renta, keď to robilo 16-, 17 000 mesačne. Ohromné farizejstvo. Ešte musím pripomenúť, že mnohí poslanci z KDH, že sú medzi vami, ktorí prežili divokú privatizáciu v 1998 až 2006. Veď vy niektorí, ktorí ste tu 20 rokov, už nepotrebujete žiadny plat, lebo by ste mali vrátiť tie finančné zdroje z tej divokej privatizácie. Mali by ste nájsť naozaj sebareflexiu. A, pán Brocka, primerane k dĺžke, k rokovaniam, ja viem, ako by sa to dalo všetko skumulovať. Keby sme racionálne rokovali tu, v Národnej rade, tak ako sa to na obecných zastupiteľstvách koná, aby tie zbytočné rozpravy, ktoré trvajú 70 mi... (Prerušenie vystúpenia časomerom.)
Danko, Andrej, podpredseda NR SR (2024-05-21):
Ďakujem. Na vystúpenie pána poslanca štyri faktické poznámky. Ako prvá pani poslankyňa Kolíková.
J. Berényi, poslanec: (2008-05-13):
Po zverejnení tohto návrhu som konzultoval celú problematiku s viacerými starostami, primátormi či majiteľmi reštauračných zariadení a podnikov a môžem vás informovať, že som sa nestretol ani s jedným hlasom, ktorý by tvrdil, že legislatívne riešenie nepotrebujeme. Aj tento konkrétny návrh našiel skôr pochopenie. Počas týchto konzultácií sa vynorili aj ďalšie problémy, ktoré tiež nemôžeme nechať bez povšimnutia. Medzi nimi rezonoval najmä problém navštevovania verejne prístupných miest, v ktorých sa predávajú alkoholické nápoje maloletými aj v neskorších večerných hodinách. Na moje uspokojenie aj majitelia podnikov tento problém pociťujú a podporujú jeho riešenie. Preto po konzultácii s predkladateľkami, dokonca s ich podpisom predkladám pozmeňujúci návrh v nasledovnom znení. V prvom bode v § 2 za novým ods. 2 vložiť nový ods. 3, ktorý znie: „Osoby maloleté do 15 rokov sa nesmú zdržiavať bez dozoru svojich zákonných zástupcov po 21.00 hodine na verejne prístupných miestach, v ktorých sa podávajú alkoholické nápoje.“ Tým pôvodný ods. 2 sa označuje ako ods. 4. V bode 3 v § 12 za nový ods. 2 znie text nasledovne: „Za porušenie zákazu v § 2 v ods. 2 a 3 maloletou osobu môže obec uložiť zákonnému zástupcovi maloletého pokutu do výšky tisíc Sk.“ Pani poslankyne, poslanci, aj môj návrh reaguje na veľmi negatívny spoločenský jav ako tento samotný návrh, preto vás žiadam o podporu môjho pozmeňujúceho návrhu. Ďakujem.
Štefanec, Ivan, poslanec NR SR (2012-08-08):
Ďakujem pekne, pani podpredsedníčka. Pán poslanec Mihál veľmi pekne vystihol rozdiel medzi prvým a druhým pilierom a osobitne v tej časti, keď hovoril o možnosti dedenia. Chcel by som teda zdôrazniť, že toto je jedna z principiálnych možností, ktorá dokáže zvýrazniť skutočnosť, že v prvom pilieri samozrejme ľudia nič nemajú, žiadne istoty, kdežto v druhom pilieri sú tieto peniaze na ich účtoch a v prípade náhleho úmrtia sa stanú predmetom dedičského konania. Mnoho ľudí, keď sa rozhodovalo, či vstúpi do druhého piliera, tak práve tento argument bol ten rozhodujúci, ktorý zavážil v tom, že sa rozhodli ísť do druhého piliera, že jednoducho už niečo majú, nejaký majetok, ktorý môžu potom ich potomkovia dediť. Druhú poznámku by som chcel venovať práve návrhu, čo sa týka odpočítateľnej položky pri dohodách. Považujem to za veľmi konštruktívny nápad, ktorý pomôže najmä nízko príjmovým skupinám, pretože vieme, že na dohodu si privyrábajú najmä tí, ktorí trebárs študujú, respektíve tí, ktorí sú na dôchodku. A myslím si, že práve tieto skupiny by sme mali podporiť v tom, že sa snažia byť aktívni. Nejedná sa rozhodne o najbohatších, takže práve v tejto fáze sa ukáže, či ozaj aj vládna strana to myslí vážne s podporou nízkopríjmových skupín, alebo nie. Osobne si myslím, že myšlienku odpočítateľnej položky do odvodov je možné aplikovať aj v odvodovom systéme širšie. Ďakujem pekne.
Laššáková, Jana, podpredsedníčka NR SR (2015-03-24):
Príjemné dobré ráno, vážené panie poslankyne, páni poslanci, otváram deviaty rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý a Pavol Frešo. Na zahraničnej pracovnej ceste je predseda Národnej rady Peter Pellegrini a poslankyňa Eva Horváthová. Podľa schváleného programu pristúpime k správe verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2014 . Správa je pod tlačou 1396 a spoločná správa výborov má tlač 1396a. Poprosím verejnú ochrankyňu práv Janu Dubovcovú, aby správu uviedla. Nech sa páči, máte slovo.
P. Hrušovský, podpredseda NR SR: (2001-12-06):
(Hlasovanie.) Prítomných je 112 poslancov, za 37, proti 52, zdržalo sa 21, nehlasovali 2. Bod 4 sme neschválili.
Kadúc, Miroslav, poslanec NR SR (2014-09-09):
Ďakujem za reakciu. Ja len by som ešte naozaj rád zdôraznil, že keby pán minister naozaj vysvetlil tie dôvody, lebo bez vysvetlenia týchto dôvodov pôjde o nezákonne skrátené konanie, pán minister, a naozaj to môže mať rôzne následky. Ako, ja by som to neriskoval. Ja sa ani nevyhrážam, len, viete, ak budeme vytvárať neprávny stav, v konečnom dôsledku tí dôchodcovia o ten príspevok môžu dôjsť. Fakt, v dobrom to myslím.
Kočiš, Eduard, poslanec NR SR (2022-05-24):
Veľmi pekne ďakujem za slovo, pán predsedajúci. Marián, vo svojej rozprave si spomenul niekoľkokrát, že tento zákon nie je bojom proti inflácii. Áno, súhlasím, tento zákon naozaj žiadnym spôsobom neovplyvňuje výšku inflácie v roku 2022 a žiadnym spôsobom, kolegyne, kolegovia, nemôže ovplyvniť výšku inflácie v roku 2023. Teraz sme na 12 %, tie najhoršie prognózy ekonómov hovoria až o 20 % v roku 2023, čerpám zo včerajších dát, ktoré boli verejnosti publikované. Čiže ja sa chcem spýtať: Nie je pragmatickejšie, nie je rozumnejšie a nie je najmä z dlhodobého hľadiska udržateľnejšie, aby sme naozaj tým mestám a obciam a vyšším územným celkom nebrali tých skoro 600 miliónov eur, pretože čo urobí starosta, čo urobí starostka, čo urobí župan, čo urobí primátor, primátorka? No zvýši všetky možné dane v obci, v meste, v rámci vyššieho územného celku, ktoré len zvýšiť môže, pretože tieto straty musí vykompenzovať určitým príjmom. A kto zaplatí toto navyšovanie daní? Všetci občania, ktorí žijú v danom meste, v danej obci a sú súčasťou vyššieho územného celku. Či majú rodiny, či nemajú rodiny, či je to rodina s jedným dieťaťom, dvoma deťmi, či je to bezdetná rodina alebo rodina s odrastenými deťmi. Čiže ja už naozaj neviem, akým spôsobom chcete mať vysvetlené to, že tento zákon nie je o rodine, nie je pre rodinu, nie je pre deti, nie je o pomoci deťom. Tento zákon je jednoducho prachsprostá taká dookola sa opakujúca mantra, ktorú si jeden človek vymyslel, vás oklamal a vy vo svojej jednoduchosti, primitivizme a naivite tomu, kolegovia, veríte.
Gašpar, Tibor, poslanec NR SR (2024-02-08):
Budeme hlasovať o bode 45 pozmeňujúceho návrhu poslanca Galka.
Blanár, Juraj, podpredseda NR SR (2022-03-18):
Vyhlasujem všeobecnú rozpravu za uzavretú. Pán navrhovateľ, jednu minútu? Chcem sa spýtať či je všeobecný súhlas? (Súhlasná reakcia.) Minútku si požiadal pán navrhovateľ. Nech sa páči.
Hort, Milan, podpredseda NR SR (2010-08-11):
Ďakujem pekne. Pani spravodajkyňa, zaujmite miesto určené pre spravodajcov. Otváram rozpravu o tomto bode programu. Konštatujem, že za poslanecký klub SDKÚ – DS sa prihlásil písomne pán poslanec Ivan Štefanec a ďalej ako som už avizoval, je prihlásený pán poslanec Radoslav Procházka, ktorý si bude plniť povinnosti aj ako spravodajca Ústavnoprávneho výboru. Po ich vystúpeniach bude možné prihlásiť sa do rozpravy ústne. Teraz dávam slovo pánovi poslancovi Procházkovi, aby nás informoval o tom, na čom sa dohodol Ústavnoprávny výbor. Nech sa páči.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme o návrhu skrátiť lehotu na prerokovanie návrhov, ktoré boli podané dnes počas rozpravy. (Hlasovanie.) Prítomných 111 poslancov, za 108, 1 proti, 2 sa zdržali. Konštatujem, že Národná rada sa rozhodla, že skráti lehotu na prerokovanie pozmeňujúcich návrhov. Nech sa páči.
Kollár, Boris, predseda NR SR (2023-06-13):
No tak, však tak sme sa dohodli. Áno, takže tak.
Blanár, Juraj, podpredseda NR SR (2021-12-07):
Ďakujem veľmi pekne obom, pánovi ministrovi aj pánovi spoločnému spravodajcovi. Teraz, vážené pani poslankyne, páni poslanci, ma požiadal navrhovateľ pán minister financií o krátku, päťminútovú prestávku, aby mohol sa dostaviť do rokovacej sály a zúčastniť sa pokračovania prerušenej rozpravy o jeho návrhu. Takže vyhlasujem päťminútovú prestávku a budeme pokračovať v prerušenej rozprave. Ďakujem. (Prestávka.)
Pčolinský, Peter, podpredseda NR SR (2022-11-09):
S ďalšou faktickou, pán poslanec Pročko, nech sa páči.
Figeľ, Ján, podpredseda NR SR (2014-12-10):
Ďakujem pekne. Otváram všeobecnú rozpravu. Písomne som nedostal žiadnu prihlášku do rozpravy, takže sa pýtam, či sa niekto hlási do rozpravy ústne. Okrem vás nikto iný a nehlási do rozpravy, takže, pán kolega, máte slovo.
Laššáková, Jana, podpredsedníčka NR SR (2015-05-13):
S reakciou pán poslanec Simon.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 131 poslancov, za 86, proti 45, zdržalo sa 0, hlasovali všetci prítomní. Konštatujem, že sme schválili vládny návrh novely zákona č. 544/2010 Z. z. o dotáciách v pôsobnosti ministerstva práce. Nasleduje hlasovanie v prvom čítaní o vládnom návrhu zákona, ktorým sa mení a dopĺňa Zákonník práce (tlač 325), bod 19 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Herákovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 325.)
Glváč, Martin, podpredseda NR SR (2017-02-03):
S reakciou pán poslanec Dostál, nech sa páči.
Bugár, Béla, podpredseda NR SR (2019-10-22):
Nech sa páči, prezentujme sa a hlasujeme. (Hlasovanie.) Prítomných 136 poslancov, za 79, zdržalo sa 53 poslancov, 4 nehlasovali. Konštatujem, že návrh sme schválili, tým pádom to prerokujeme v druhom čítaní. Nech sa páči.
Kočiš, Eduard, poslanec NR SR (2023-02-03):
Ďakujem pekne za slovo, pán predsedajúci. Tu si treba položiť na misku váh iba to, komu tento zákon bude prospešný a komu tento zákon ublíži. Tento zákon naozaj neublíži nikomu a prospešný bude pre zamestnanca. To je celé. Čiže naozaj tá nedeľa by mala byť dňom pracovného pokoja a urobiť si nákup od pondelka do soboty zvládne, myslím si, aj šikovný študent bývalej osobitnej školy internátnej. Takže vyhovárať sa tu na to, že niekto pracuje 16 hodín denne od pondelka do soboty a preto potrebuje mať otvorenú nedeľnú prevádzku, aby si nakúpil tovary, poprípade služby, je úplne scestné. To, že obchodné reťazce naozaj využívajú svojich zamestnancov, je viac ako jasné a viac ako preukázateľné. Čiže netreba sa naozaj pozerať na to, že ako zamestnanec chce mať v nedeľu voľno, ale ako spotrebiteľ by som v tú nedeľu si chcel ísť do obchodnej prevádzky, určite nie. Ja keď v tej obchodnej prevádzke ako zamestnanec som od pondelka do soboty, tak určite v nedeľu potrebujem niečo iné a nie ísť do obchodnej prevádzky, ak nie do tej istej alebo do podobnej. Čiže naozaj si tu musíme položiť jednoduchú a zásadnú základnú otázku. Predkladatelia sú ochotní urobiť zmeny, na ktoré ako rečníci a poslanci Národnej rady poukazujeme alebo diskutujeme o nich už druhý deň. A pevne verím, že po týchto zmenách tento zákon prejde do druhého čítania. Ešte sa vyprecizuje, ešte sa vyšpecifikuje a pevne verím, že je tu zhoda, je tu priestor, aby sme tento zákon naozaj prijali, ale zároveň súhlasím aj s predrečníkmi, ktorí rozprávajú, že nie je to tak najpálčivejšia téma, akej by sme sa museli venovať taký dlhý čas. Sú tu dôležitejšie témy. Tak poďme postupne, poďme v nejakom zrýchlenom konaní, ale hovorím, tento zákon je určite dobrý, tento zákon podporiť treba a treba podporiť aj iné rozumné veci.
Figeľ, Ján, podpredseda NR SR (2013-06-18):
Nech sa páči s reakciou, Martin Poliačik.
Bugár, Béla, podpredseda NR SR (2019-01-31):
Prezentujme sa a hlasujme. (Hlasovanie.) Prítomných 139, za 71, proti 3, zdržalo sa 65 poslancov. Návrh bol schválený. Nech sa páči.
Suja, Miroslav, poslanec NR SR (2023-03-21):
Ďakujem za slovo, pán podpredseda. Vážení kolegovia, kolegyne, poslanci a členovia hnutia REPUBLIKA Miroslav Suja a Eduard Kočiš predkladajú do Národnej rady Slovenskej republiky návrh ústavného zákona, ktorým sa mení a dopĺňa ústavný zákon č. 460/1992 Zb. Ústavy Slovenskej republiky v znení neskorších predpisov. Cieľom predloženej novely Ústavy Slovenskej republiky je predovšetkým stanovenie povinnosti predsedovi Národnej rady Slovenskej republiky vyhlásiť predčasné voľby do Národnej rady Slovenskej republiky do 14 dní od vyhlásenia nedôvery vláde Slovenskej republiky. Na začiatok všetko, viac poviem v rozprave, do ktorej sa hlásim ako prvý.
Hrušovský, Pavol, podpredseda NR SR (2011-09-08):
Pýtam sa, či sa chce pán spoločný spravodajca vyjadriť k rozprave. Áno, nech sa páči.
Pellegrini, Peter, podpredseda NR SR (2024-01-18):
Pán poslanec Pollák
Jurinová, Erika, podpredsedníčka NR SR (2015-09-24):
Ďakujem, pani poslankyňa. Opäť pripomínam povinnosť dať interpelácie aj v písomnej podobe. A prosím posledného prihláseného písomne pána poslanca Martina Fronca, aby predniesol svoje interpelácie.
P. Paška, predseda NR SR: (2010-02-02):
Boli ste jediná ústne prihlásená, vyhlasujem rozpravu za skončenú. Pani ministerka, chcete zaujať stanovisko? Nie. Pán spravodajca, chcete zaujať stanovisko? Nie. Prerušujem rokovanie o tomto bode programu. Poprosím teraz pani... (Hlas z pléna.) Hlasovať budeme o 17.00 hodine, pán poslanec. Poprosím teraz pani podpredsedníčku vlády a ministerku spravodlivosti Vieru Petríkovú, aby odôvodnila návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1484.
Mihál, Jozef, poslanec NR SR (2016-09-06):
Dobre, pán minister, ako ja beriem to, že vy si jednoducho nemôžete nikdy, nikdy odpustiť podrýpavanie, patrí to jednoducho ku vám. Aj ten šibalský úsmev, z ktorého si niekto, ktorý možno niekto má rád, niekomu to možno ide na nervy. Ale to ste skrátka celý vy, presne, ako sa to hovorí. Pokiaľ ide o tie odpovede na otázky, ktoré som vám dal. Tak vy ste teda teraz povedali ľuďom, ktorí pracujú za minimálnu mzdu alebo za 450, 500 eur, že žiadne, ale žiadne výhody pre nich jednoducho nechystáte. Jednoducho im dane sa vlastne nepriamo budú zvyšovať. Im sa vlastne nepriamo budú zvyšovať zdravotné odvody, im sa vlastne nepriamo bude znižovať čistá mzda. Nijakým spôsobom nechcete pomôcť rodinám s deťmi, ktoré poberajú daňové bonusy. Skrátka, toto je váš odkaz ľuďom krajiny, mladým rodinám, pracujúcim za minimálne mzdy, ktorý ste im práve dali.
E. Angyalová, poslankyňa: (2005-05-13):
Osobitne si myslím, pán minister, že by ste nemuseli mať problém hlavne s tou prvou časťou, keďže ste sám, viem, neboli predkladateľom toho návrhu, aby sa súkromné školy financovali obdobne ako verejné. Takže napriek tomu, že rozumiem tomu, že sú isté koaličné dohody a že ste sa nejako dohodli, verím, že by ste mohli aspoň v tomto zmysle hlasovať naozaj podľa toho, ako vieme, aké postoje máte, najmä teda poslanci z vašej strany. Ďakujem.
Paška, Pavol, predseda NR SR (2014-06-06):
(Hlasovanie.) 119 prítomných, 25 za, 10 proti, 83 sa zdržalo, 1 nehlasoval. Návrh sme neschválili. Pán poslanec Brocka uvedie v prvom čítaní o hlasovaní návrhu pána poslanca Nagy na vydanie zákona, ktorým sa dopĺňa zákon č. 461/2003 Z. z. o sociálnom poistení. (Hlasovanie o návrhu poslanca Národnej rady Slovenskej republiky Józsefa Nagya na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 981.)
I. Štefanec, poslanec: (2008-01-31):
Ďakujem.
Sopko, Miroslav, poslanec NR SR (2016-10-12):
Ďakujem. Ja len krátko, že ďakujem kolegovi Pčolinskému za doplnenie. Všetko.
Glváč, Martin, podpredseda NR SR (2016-10-26):
Ďakujem. S faktickými poznámkami štyria poslanci. Ukončujem možnosť sa prihlásiť. Nech sa páči, pán poslanec Vašečka.
Šudík, Tomáš, poslanec NR SR (2021-06-22):
Ďakujem. Ja úplne stručne. Tak na ohľadne tých salašov, ako sme rozprávali, tých salašníckych a pastierskych psov, my sme to komunikovali so združením chovateľov oviec a kôz, ktorí sa o to starajú, a je to presne takáto definícia, majú tam salašnícke a pastierske psy, ktoré sú vo výnimke, ak by sme túto výnimku nedali, tak automaticky by ten pes nevedel chrániť to stádo, pretože ako mi povedali, tak ten pes je nacvičený, že ak behá, tak to stádo chráni, ak je uvoľnený, ak ho nakoniec potom zavrú nato, tak je to čas, kedy odpočíva. Tak tam sú tieto psy takto zaužívané a je to po dohode so združením. Ja som viedol k tomuto zákonu množstvo odborných diskusií, kde sme si volali rôzne občianske združenia a chovateľov, aby sme čo najmenej uškodili ľuďom, ktorí to robia spravodlivo a tých psov netýrajú. Áno, psov je v útulku veľa, pretože nefunguje legislatíva a pretože nemáme vytvorené podmienky na to, aby nemohol mať psa ktokoľvek, a to je ten hlavný problém, tak si na tom aj vieme povedať. A do rómskych osád chodím, vám poviem popravde, ešte predtým, ako som vstúpil do národnej politiky, som členom Gréckokatolíckej charity v Humennom, máme osadu Podskalku, robíme tam rôzne podujatia, pomáhame týmto ľuďom, mládežníckeho parlamentu, kde robíme rôzne akcie pre týchto ľudí. Ja mám množstvo kamarátov práve z týchto rómskych osád, rómskych komunít, komunikujem s nimi, tak teda mne sú tie rómske osady veľmi blízke, mám tam množstvo kamarátov a nemám sa tam problém s kýmkoľvek porozprávať, s kýmkoľvek tam zájsť aj na kávu do miestneho baru alebo krčmy na pivo, takže ja s rómskymi osadami nemám žiaden problém a viem, aké problémy ich trápia, hoci tu napríklad v Humennom považujem, že tam až také veľké problémy nie sú, ale viem, že niekde v ostatných osadách sú problémy väčšie, ak pôjdete kedykoľvek do Humenného, môžeme ísť na rómsku osadu, viete, že ma tam väčšina z týchto ľudí pozná ako aktívneho aktivistu, ktorý tam chodí pomáhať. Ďakujem.
Pleštinská, Zita, poslankyňa NR SR (2021-11-10):
Ďakujem, pán predseda. Som presvedčená, že optimalizácia sietí nemocníc je nevyhnutná, zároveň je podmienkou na to, aby sa mohli čerpať peniaze z fondu obnovy, jedná sa o 1,4 mld. eur. Reforma prinesie lepší manažment pre pacienta a radikálne zvýši kvalitu a dostupnosť zdravotnej starostlivosti. Nebudem však tajiť skutočnosť, že Prešovský samosprávny kraj tiež nesúhlasí s optimalizáciou sietí nemocníc, ktorú navrhuje v rámci reformy ministerstvo zdravotníctva. Je obava, že avizované zníženie počtu akútnych lôžok môže mať dosah na zdravie občanov. Bolo prijaté uznesenie 803 z roku 2021 z 30. augusta 2021, ktoré vyjadruje postoj poslancov zastupiteľstva Prešovského samosprávneho kraja. Podľa medializovaných informácií sú ohrozené nemocnice v Snine, vo Svidníku, Vranove nad Topľou, v Levoči, Kežmarku, ale aj pôrodnica v Humennom. Pán predseda Prešovského samosprávneho kraja Milan Majerský v mene zastupiteľstva požiadal pána ministra zdravotníctva listom o vysvetlenie. Pani kolegyňa Janka Bittó Cigániková, je dôležité odkomunikovať túto reformu možno aj z vašej pozície predsedníčky zdravotníckeho výboru a rovnako z pozície ministra zdravotníctva a vyvrátiť obavy predsedu a poslancov zastupiteľstva Prešovského samosprávneho kraja, keďže neexistuje zoznam nemocníc, ktoré sa budú rušiť, zrejme sú to len uniknuté mediálne informácie, ktoré vlastne vzbudzujú obavu v mysliach nielen poslancov, ale aj obyvateľov Prešovského samosprávneho kraja. Takže komunikácia, komunikácia, komunikácia. Ďakujem veľmi pekne.
V. Veteška, podpredseda NR SR: (2008-06-25):
Nech sa páči, pán poslanec.
Ďurica, Ondrej, poslanec NR SR (2021-05-05):
Ďakujem za slovo, pán podpredseda. Štandardne som očakával, že kolega Pročko vytiahne nejakú jedovatú zbraň. Ja som v najlepšej viere podporil to, aby sa v tejto veci jednoducho spravil poriadok, pretože to nie je tajomstvom, to je všeobecne známa vec, že boli prípady, kedy sa prostriedky jednoducho zneužili a neboli adresované tam, kde boli určené. To bolo všetko, čo som chcel povedať. Zároveň som vyjadril presvedčenie a nádej, že súčasná reprezentácia a aj kolegovia poslanci, ktorí sa k tomuto návrhu prihlásili a ktorí ho prezentujú, budú tieto veci veľmi citlivo a veľmi dôrazne sledovať. K tým veciam alebo k tej otázke, ktorú položil pán Pročko, že či sa v tejto, v týchto kauzách nejakým spôsobom niečo dialo, alebo že či to naša strana v minulosti alebo v súčasnosti niekde posunula, tak mu môžem povedať, že áno, posunula to. A bližšie to určite pánovi Pročkovi vysvetlím, budem mať všetky podklady, aby som mu povedal, v akej to je rovine, kde to skončilo, na čom to stroskotalo, prečo sa veci nedotiahli do konca. Takže ja naozaj som vyjadril len nádej a presvedčenie, že sa konečne tieto veci dajú na pravú mieru. Ďakujem pekne.
Laššáková, Jana, podpredsedníčka NR SR (2015-05-12):
Teraz v rozprave vystúpi pán poslanec Beblavý, či pani spravodajkyňa? Pani spravodajkyňa, nech sa páči, máte slovo.
Štefanec, Ivan, poslanec NR SR (2013-05-31):
Ďakujem veľmi pekne, pán podpredseda. Dámy a páni, milí hostia, dovoľte mi, aby som uviedol novelu Zákonníka práce, je to zákon, ktorý považujem za jeden kľúčový pre to, aby sa zmenil ten neradostný trend zvyšovania nezamestnanosti na Slovensku. Čiže máme príliš vysokú nezamestnanosť, najvyššiu v Európskej únii, po Španieloch, Grékoch, Portugalcoch, je všeobecne známy fakt. Všimla si to aj Európska komisia, ktorá v stredu publikovala svoje tzv. Country specific recommendation a ku každej krajine uverejnila svoje odporúčania, čo treba zmeniť. Jedno z najdôležitejších odporúčaní, ktoré smerovala pre Slovensko, bolo zmeniť trend v rastúcej nezamestnanosti. Nezamestnanosť je kľúčovou otázkou súčasnosti a spolu s vysokými cenami elektrickej energie a takisto spolu so žalostným výberom daní sa stáva témou, ktorej je potrebné sa venovať. Zákonník práce výrazne ovplyvnil tento trend vývoja nezamestnanosti, keďže podľa posledných údajov sme mali na Slovensku 14,4 % podľa aprílových údajov, pred rokom tak bolo 13,4 %. Po Zákonníku práce začali zástupy nezamestnaných narastať a chceme zmeniť tento trend, chceme sa pokúsiť o nápravu aj touto novelou Zákonníka práce. V tejto navrhovanej právnej úprave navrhujeme tie opatrenia, ktoré sa už vo svojej praxi osvedčili, ako napríklad možnosť reťazenia pracovných zmlúv na tri roky a predlžovanie trikrát, zrovnoprávnenie zamestnaneckých rád s odbormi a odborovými organizáciami, ako aj flexibilnejšie možnosti dohadovania práce nadčas. Je všeobecne známym faktom, že posledná novela Zákonníka práce pomohla iba odborárskym funkcionárom, nepomohla zamestnancom, nepomohla zamestnávateľom. Kým predtým museli odborári preukazovať svoju reprezentatívnosť a museli dokazovať, že minimálne 30 % príslušných zamestnancov v tej-ktorej firme je organizovaných v odborárskej organizácii, teraz tomu tak nie je. Chceme zrovnoprávniť postavenie zamestnaneckých rád a odborárskych organizácií a chceme opäť dať možnosť zamestnancom vybrať si, či chcú, aby ich zastupovala zamestnanecká rada alebo odborárska organizácia. Som presvedčený, že keď je práca, tak nemôžeme brániť ľuďom, aby si zarobili, preto aj navrhujeme opäť vrátiť možnosť práce nadčas o 100 hodín naviac, tak ako to bolo pred zmenou Zákonníka práce, ktorú urobil pán minister Richter. A chceme zlepšiť možnosť reťazenia pracovných pomerov na dobu určitú. Práve sezónnosť je výrazným faktorom, ktorá ovplyvňuje počet zamestnaných. A keďže prichádza leto, keďže prichádzajú sezónne práce, je nutné spružniť pracovný trh aj takýmito formami. Formou práce nadčas a formou možnosti predĺžiť si aj svoj zamestnanecký pomer na dobu určitú. Tieto možnosti boli výrazne obmedzené, preto ich navrhujeme vrátiť späť. Z týchto dôvodov, dámy a páni, chcem vás požiadať o podporu navrhovaného zákona. Ďakujem.
Bugár, Béla, podpredseda NR SR (2011-10-19):
Na vystúpenie pána poslanca s faktickou sa hlási ako jediný pán poslanec Jarjabek. Končím možnosť sa prihlásiť do faktických. Nech sa páči.
Gaborčáková, Soňa, poslankyňa NR SR (2017-04-06):
Dobrý deň. Vážený pán predsedajúci, v rozprave vystúpili pani poslankyňa Dubačová, Mihál, Nehézová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2013-05-14):
Ďakujem pekne, pán spravodajca. Otváram všeobecnú rozpravu. Do rozpravy som dostala písomnú prihlášku, za klub SaS pána poslanca Jozefa Mihála. A ďalej je do rozpravy prihlásený písomne pán poslanec Jozef Mikloško z klubu KDH. Dávam slovo prvému prihlásenému do rozpravy pánovi poslancovi Jozefovi Mihálovi.
Matejička, Vladimír, poslanec NR SR (2019-11-28):
Keďže sme odhlasovali pozmeňujúci doplňujúci návrh od pani poslankyne Antošovej, nemôžme hlasovať o pozmeňovacom návrhu pani Zemanovej. Námietka.
Jurinová, Erika, podpredsedníčka NR SR (2012-07-31):
Ďakujem pánovi poslancovi. S faktickými poznámkami sa prihlásilo osem pánov poslancov? Neviem, či ešte sú. Asi osem, deväť. Prosím vás, ešte to prehoďte, aby sme videli ten počet! Dobre. Takže asi osem poslancov. Uzatváram možnosť prihlásiť sa. Pán Mihál, Brocka, Štefanec, Viskupič, Číž, Podmanický, Hraško a Kaník. Nech sa páči, pán poslanec Mihál.
Bugár, Béla, podpredseda NR SR (2011-06-29):
Pán poslanec Zelník.
Hlina, Alojz, poslanec NR SR (2014-05-15):
Ďakujem veľmi pekne, pán predseda. Oceňujem, že predsa len ste zvážili, že tie kamery nie sú dobré a že postupne to demontujete. Len, prosím vás, umiestnite ich tak, aby bolo možné využiť... (Prerušenie vystúpenia predsedajúcim.)
T. Cabaj, podpredseda NR SR: (2009-12-10):
Ďalšiu otázku položil pán poslanec Džurina, nie je prítomný v rokovacej sále. Nebude sa odpovedať. Ďalej pani poslankyňa Magda Košútová – tiež nie je prítomná. Pani poslankyňa Sabolová nie je prítomná. Prítomný je pán poslanec Ivan Štefanec. To je otázka č. 8. Adresoval otázku pani ministerke práce, sociálnych vecí a rodiny Slovenskej republiky pani Viere Tomanovej: „Pani ministerka, koľko eur ste doteraz poskytli na sociálne podniky? Aké je vyjadrenie Európskej komisie na túto tému?“ Nech sa páči, pani ministerka, môžete odpovedať.
K. Sárközy, poslankyňa: (2001-10-03):
Výbor Národnej rady Slovenskej republiky pre sociálne veci a bývanie ako gestorský výbor pri rokovaní o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Bulharskou republikou o sociálnom zabezpečení podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov spoločnú správu výborov Národnej rady o prerokovaní uvedeného návrhu. Predseda Národnej rady Slovenskej republiky rozhodnutím z 13. júla 2001 pridelil návrh na prerokovanie Zahraničnému výboru Národnej rady a Výboru Národnej rady Slovenskej republiky pre sociálne veci a bývanie, ako gestorský výbor určil Výbor Národnej rady Slovenskej republiky pre sociálne veci a bývanie. Gestorský výbor nedostal do 23. augusta 2001 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený. Vysloviť súhlas s návrhom odporučili Zahraničný výbor Národnej rady Slovenskej republiky a Výbor Národnej rady Slovenskej republiky pre sociálne veci a bývanie. Z uznesení výborov Národnej rady Slovenskej republiky, ktoré návrh prerokovali, nevyplývajú žiadne návrhy. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Bulharskou republikou o sociálnom zabezpečení podľa § 86 písm. d) Ústavy Slovenskej republiky navrhuje vysloviť súhlas. Spoločnú správu výborov máte na stoloch. Vážený pán predsedajúci, skončila som, môžete otvoriť rozpravu.
Jurinová, Erika, podpredsedníčka NR SR (2015-12-11):
Pani poslankyňa Košútová.
Kéry, Marián, poslanec NR SR (2022-05-03):
Ďakujem za slovo. Pán poslanec Zahorčák, ja začnem tým, že chcem spomenúť, že ty si veľmi skúsený a zdatný politik a dokázal si to tým, že v Michalovciach ťa už štvrtýkrát po sebe zvolili za primátora mesta. Z pozícií primátora sa prakticky na dennej báze stretávaš s ľuďmi a preto veľmi dôverne poznáš ich problémy a starosti. Spolu so svojimi kolegami starostami a primátormi si sa v poslednom období ocitol už viackrát v prvej línii, čo sa týka vážnych problémov. Najskôr to bolo obdobie pandémie, kedy vláda Slovenskej republiky častokrát hodila na plecia samosprávy všetky problémy a kompetencie so zabezpečovaním napríklad povinného testovania a teraz druhýkrát sa so svojimi kolegami ocitáš v prvej línii pri riešení krízy utečencov a migrantov, ktorí utekajú pred vojnou na Ukrajine. Preto by ma zaujímalo, či by si mi mohol povedať, koľkokrát si bol kontaktovaný priamo či už ministrom vnútra Mikulcom alebo niekto kompetentným z ministerstva vnútra? Chcem oceniť aj fakt, že si sa venoval takému historickému exkurzu a hľadal si paralelu toho, čo sa dialo nespravodlivo a skrivodlivo v minulosti s tým, čo sa deje teraz s lídrom opozície predsedom SMER – sociálna demokracia Robertom Ficom a naozaj aj ja vidím v tej histórii veľké množstvo paralel a je mi z toho smutno.
A. Belousovová, podpredsedníčka NR SR: (2007-12-05):
Nech sa páči. I. Valentovič, minister zdravotníctva SR: Ďakujem veľmi pekne. Vážená pani predsedajúca, vážené dámy, vážení páni, ďakujem veľmi pekne za diskusiu k vládnemu návrhu novely zákona č. 577, myslím si, že pozmeňováky, ktoré tu boli prednesené, do značnej miery vylepšujú tento zákon a som rád, že poslanci konštruktívne pomáhajú vylepšiť zákon. Čo sa týka návrhu pána poslanca Novotného ohľadom pracovnej zdravotnej služby, myslím si, že túto problematiku je potrebné riešiť koncepčne a, by som povedal, širokospektrálne. Tie problémy sú založené v zákone č. 124, takže ministerstvo zdravotníctva už v tejto chvíli vyvíja aktivity na príslušný rezort, ktorý má v kompetencii novelu tohto zákona, a pevne verím, že vzhľadom na to, že je široký konsenzus na potrebe upraviť pracovnú zdravotnú službu tak, aby nezaťažovala občanov, že nájdeme spoločnú reč a veľmi skoro pristúpime k urýchlenej novele príslušných právnych predpisov, ktoré túto problematiku budú upravovať. Ďakujem veľmi pekne.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 110, proti 1, zdržalo sa 17, nehlasovalo 5. Druhý pozmeňujúci návrh pána poslanca Oberhausera sme schválili. Pani poslankyňa Aibeková.
F. Mikloško, poslanec: (2010-01-29):
Dnešné odvolávanie je politický zápas medzi stranami opozície a stranami koalície. Policajné odbory, pretože patria k ozbrojeným zložkám, majú zbrane, nemajú právo vstupovať do takéhoto politického zápasu. Policajný zbor rovnako ako armáda je osobitný zbor. Títo ľudia majú tieto obmedzenia, ale majú zase iné výhody, čo si, samozrejme, zaslúžia, ale majú výhody, pokiaľ ide o dôchodky a podobne, ale vôbec tvrdím, že si to zaslúžia. Čo budú robiť policajti, ktorí dnes hlasujú, demonštrujú za vás alebo manifestujú, keď v júni sa stane ministrom vnútra niekto z opozície, napríklad pán Pado alebo pán Palko? Čo budú robiť? Nebudú ho poslúchať? Vážený pán minister, politické režimy, ktoré ozbrojené zložky, kde ozbrojené zložky vstupujú do politiky, sú, sa nazývajú junty. Proste v demokratických krajinách je samozrejmé, že ministrom armády alebo ministrom vnútra je civil. Tieto ozbrojené zložky nemajú právo vstupovať do politických zápasov. A predstavitelia politických odborov nemajú právo organizovať policajtov do takýchto akcií. Práve preto nemajú právo ich organizovať do takýchto akcií, pretože policajti aj u nás získavajú stále väčší a väčší morálny štatút a kredit a nemožno ich oberať o tento štatút a kredit len preto, že tu prebieha nejaký politický zápas. Prvoradým, teda úlohou Policajného zboru aj ozbrojených zložiek je chrániť a ochraňovať zákon a bezpečnosť občanov. A z tohto dôvodu dnešná akcia je precedensom, ktorý, ktorý je veľmi vážny, a vy by ste... (Prerušenie vystúpenia časomerom.)
Grendel, Gábor, podpredseda NR SR (2021-11-11):
Pán poslanec, len reaguje sa momentálne na vystúpenie pani poslankyne Vaľovej, ktorá hovorila to, čo hovoríte vy, plus-mínus. Pán poslanec Kremský, s faktickou.
Laššáková, Jana, podpredsedníčka NR SR (2014-01-29):
Ďakujem pekne, pán podpredseda vlády, zaujmite miesto určené pre navrhovateľov a dávam slovo spoločnému spravodajcovi z výboru pre verejnú správu a regionálny rozvoj poslancovi Milanovi Panáčkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Grendel, Gábor, podpredseda NR SR (2022-10-05):
Pán poslanec Karol Kučera ešte.
Kyselica, Lukáš, poslanec NR SR (2023-05-03):
Ďakujem veľmi pekne, pán predseda. V rozprave som vystúpil ja a podal som pozmeňujúci návrh. Keďže tento pozmeňujúci návrh som podal dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
P. Hrušovský, predseda NR SR: (2003-09-16):
(Hlasovanie.) 130 prítomných, 54 za návrh, 70 proti, 4 sa zdržali, 2 nehlasovali. Návrh sme neschválili. Ďalší návrh. J. Drgonec, poslanec: Pán predseda, prosím teraz, aby ste dali hlasovať o tom, že Národná rada Slovenskej republiky sa uzniesla podľa § 73, ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Grendel, Gábor, podpredseda NR SR (2022-10-05):
Pán poslanec Tomáš Lehotský.
Laššáková, Jana, podpredsedníčka NR SR (2012-06-20):
Na faktické poznámky chce reagovať pán minister. Prosím, zapnite pána ministra.
B. Bugár, podpredseda NR SR: (2004-06-17):
(Hlasovanie.) Prítomných je 135 poslancov, za 72, proti 58, zdržali sa 5. Konštatujem, že tento návrh prerokujeme v druhom čítaní. Pán poslanec, ale... Pán poslanec, niečo vám nechýba? Lehoty sme neschválili, neurčili sme výbory. Mohol by som to aj ja navrhnúť, ale predsa ste boli určený ako spravodajca, nech sa páči.
P. Hrušovský, predseda NR SR: (2004-03-09):
(Hlasovanie.) 130 prítomných, 64 za návrh, 14 proti, 26 sa zdržalo, 26 nehlasovalo. Návrh sme neschválili. Pristúpime teraz k hlasovaniu o návrhu uznesenia, ktorého predkladateľom je pán poslanec Fico a ktoré sme prerokovali minulý týždeň v piatok. Máte ho pod tlačou 600. Páni poslanci, prezentujme sa a hlasujme o návrhu. Pán poslanec Fico. Zapnite pána poslanca Fica.
Hrušovský, Pavol, podpredseda NR SR (2010-12-16):
Pán poslanec, chcem vás poprosiť, aby ste zaujali miesto pre navrhovateľov. A poprosím teraz pána predsedu výboru pre hospodárstvo, dopravu a výstavbu, pána poslanca Janiša, aby Národnú radu informoval o výsledku rokovania o návrhu skupiny poslancov vo výbore, ktorý pán predseda určil ako gesčný. Nech sa páči, máte slovo.